Spolni hormon

**Spolni hormoni** – poznati i kao **spolni steroidi**, **gonadokortikoidi** i **gonadni steroidi**, steroidni hormoni – su  u interakciji sa kičmenjačkim receptorima steroidnih hormona. Spolni hormoni uključuju androgene, estrogene i gestagene. Njihovi efekti posreduju se sporim genomskim mehanizmima preko jedarnih receptora, kao i brzih negenomskih mehanizama preko membranski povezanih receptora i signalnih kaskada. Polipeptidni hormoni: luteinizirajući, folikul-stimulirajući i gonadotropin-oslobađajući hormon obično se ne smatraju spolnim hormonima, iako imaju glavne uloge povezane sa seksom.

## Proizvodnja 
Prirodne spolne hormone stvaraju gonada (jajnici ili testisi), pomoću produkata nadbubrežnih žlijezda ili konverzijom iz drugih spolnih steroida u drugo tkivo poput jetre ili masti.

Steroidogenesis.svg
Biosinthesis of steroid hormones (simplified version).jpg
Biosinthesis of steroid hormones (extended version).jpg
Стероидогенез прогестогенов.jpg
Стероидогенез_андрогенов.jpg
Стероидогенез_эстрогенов.jpg

**Napomene**: **Koncentracija** steroida u cirkulaciji određuje se brzinom kojom se on luči iz žlijezda, brzinom metabolizma prekursora ili prehormona u steroid i brzinom kojom ga tkiva izlučuju i metaboliziraju. **Stopa sekrecije** steroida odnosi se na ukupno lučenje spoja iz žlijezde po jedinici vremena. Stope sekrecije procjenjivane su uzorkovanjem venskog izliva iz žlijezde tokom vremena i oduzimanjem arterijskog i perifernog venskog hormona. **Metabolički klirens** steroida definira se kao količina krvi koja je u potpunosti očišćena od hormona u jedinici vremena.**Stopa proizvodnje** steroidnog hormona odnosi se na ulazak u krv spoj iz svih mogućih izvora, uključujući sekreciju iz žlijezda i pretvorbu prohormona u steroid koji nas zanima. U stabilnom stanju količina hormona koja ulazi u krv iz svih izvora bit će jednaka brzini kojom se uklanja  (stopa metaboličkog klirensa) pomnožena sa koncentracijom u krvi (stopa proizvodnje = stopa metaboličkog klirensa × koncentracija). Ako je mali doprinos metabolizma prohormona cirkulacijskom bazenu steroida, tada će se stopa proizvodnje približiti brzini sekrecije. **Izvori**: Vidi predložak.

## Tipovi
U mnogim kontekstima, dvije glavne klase spolnih hormona su androgeni i estrogeni, od kojih su najvažniji ljudski derivati testosteron i estradiol. Ostali konteksti uključuju progestogene, kao treću klasu spolnih steroida, za razliku od androgena i estrogena. Progesteron je najvažniji i jedini prirodni ljudski gestagen. Općenito, androgeni se smatraju "muškim spolnim hormonima", jer imaju maskulinizirajuće učinke, dok se estrogeni i progestogeni smatraju "ženskim spolnim hormonima", iako su svi tipovi prisutni u svakom spolu na različitim nivoima.

Spolni hormoni uključuju:

* Progestogene
** Pregnenolon → Progesteron → Alopregnandion → Alopregnanolon
** 17α-Hidroksipregnenolon → 17α-Hidroksiprogesteron
* Androgene
** Dehidroepiandrosteron → Androstendion → Androstandion → Androsteron
**Androstendiol → Testosteron → Dihidrotestosteron → Androstendiol
* Estrogen
** 2-Hidroksiestron ← Estron → 16α-Hidroksiestron
** 2-Hidroksistradiol ← Estradiol → Estriol → Estetrol

## Sintetski spolni steroidi 
Također postoji mnogo sintetskih spolnih steroida. Sintetski androgeni se često nazivaju anabolički steroidi. Sintetski estrogeni i progestini koriste se u metodama hormonske kontracepcije. Etinilestradiol je polusintetski estrogen. Specifični spojevi koji imaju djelimičnu agonističku aktivnost za steroidne receptore, pa djeluju djelimično poput prirodnih steroidnih hormona, koriste se u medicinskim stanjima koja zahtijevaju liječenje steroidima u jednom tipu ćelije, ali gdje su sistemski efekti određenog steroida u čitavom organizmu poželjni samo u određenim granicama.

## Također pogledajte
* Hormon
* Seksualna motivacija i hormoni
* Terapija seksualnim hormonima

## Reference 
## Vanjski linkovi
* 

*
Kategorija:Životinjski reproduktivni sistem
Kategorija:Ljudska seksualnost
Kategorija:Seksualnost životinja
Kategorija:Hormoni hipotalamusno-hipofizno-gonadne osovine
Kategorija:Međuspolnost i medicina
Kategorija:Hormoni